Vestfold

**Vestfold** er et norsk fylke på Østlandet, beliggende vest for Oslofjorden, og grenser til fylkene Buskerud og Telemark, og midtfjords til Østfold. Befolkningen utgjør 4,7 % av landets samlede innbyggertall og har som fylke tredje største folketetthet i Norge med 108 mennesker per kvadratkilometer; kun slått av Akershus og Oslo. Det er, etter Oslo kommune, Norges minste fylke i areal. 

Fylkesadministrasjonen ligger i Tønsberg, som er fylkets største by (tettsted), mens Sandefjord etter folketall er den største kommunen i fylket. Byregionen Stor-Tønsberg består av de fire kommunene Tønsberg, Færder, Horten og Holmestrand og er Vestfolds største byregion.

Vestfold var fram til 2020 det eneste fylket i landet hvor alle kommunene hadde erklært bokmål som målform, og var som fylkeskommune én av få som hadde erklært bokmål som målform. Etter at Vestfold gjenoppstod som et eget fylke fra 1. januar 2024, er det kun kommunene Sandefjord, Horten og Holmestrand som har bokmål som målform. De resterende kommunene Tønsberg, Færder og Larvik er i dag språknøytrale. Vestfold er i dag landets eneste fylke og fylkeskommune som har bokmål som offisiell målform.

Vestfold ble reetablert som fylke 1. januar 2024 etter at Vestfold og Telemark fylke opphørte fra samme dato. Vestfold fylke ble i 2020 sammenslått med Telemark til Vestfold og Telemark fylke, men Stortinget vedtok i 2022 å oppløse det sammenslåtte fylket og gjenopprette Telemark og Vestfold som selvstendige fylker. Vestfold er valgdistrikt ved stortingsvalg.

## Historie
Vestfolds historie strekker seg tilbake til det første årtusen, og Vestfold var i gammel tid en av de tre sentrale provinsene i den historiske regionen Viken. I vikingtiden var Viken styrt av danske konger og kan forstås som den nordligste provinsen i Danmark. Norske konger begynte å gjøre krav på området på 1000-tallet.

Historisk er Vestfold særlig kjent for en stor mengde gravrøyser fra bronsealderen, betydningsfulle vikingskipfunn og for   Kaupangen i Tjølling. Vestfolds hovedstad, Tønsberg, skal være Norges eldste by. I nyere historie har særlig skipsfarten og hvalfangsten i Sørishavet vært viktig.

### Vikingtiden

På 800-tallet besto det senere norske riksområdet av ca. 30 småriker. I tillegg var deler av det moderne Norge under den danske kongens styre, deriblant Viken. Dagens Vestfold var del av det danskkontrollerte området Westarfolda som omtales i en Frankisk krønike i forbindelse med begivenheter som fant sted der i året 813.

Ifølge Heimskringla kom farsiden til Harald Hårfagre fra dette området. Nyere historisk forskning sår tvil om dette, og mener Harald Hårfagres rike hadde basis på Vestlandet. Man stiller spørsmål om ikke småkongene i Vestfold og resten av Viken, i langt større grad enn Snorre gir inntrykk av, var vasaller under den danske kongen. De frankiske riksannalene fra 813 opplyser at to danske konger, Harald og Reginfred, dro med sin hær *ad [[Westarfolda]]m* for å slå ned et opprør. Vestfold beskrives som lokalisert i den nordvestligste delen av riket deres.

### Fylket
Selve fylket var opprinnelig en del av Akershus stiftamt. I 1662 ble Brunla amt skilt ut, dette amtet ble i 1671 gjort om til Laurvigen Grevskab. I 1673 ble Tønsberg amt til Griffenfelt Grevskab, fra 1678 benevnt Jarlsberg Grevskab. Grevskapene ble oppløst i 1821 og gikk inn i Jarlsberg og Larvik Amt, det siste landdistrikt (amt) som er opprettet i Norge. Navnet ble endret til Vestfold 1. januar 1919, og man tok da i bruk et navn som var i bruk om regionen allerede i vikingtiden.

### Amt og fylkeskommune
Jarlsberg og Laurvigs amtskommune ble opprettet i 1838, som følge av formannskapslovene av 1837 (Lov om formannskaper på landet, kap. 3 *Om Amtsformanskaber*). I 1919 skiftet amtskommunen navn til Vestfold fylkeskommune. Fylkeskommunen bestod opprinnelig kun av herredskommunene, byene ble først med fra 1964. Fram til 1976 betegnes fylkeskommunen som en «sekundærkommune», med indirekte valg og beskatning. Ordførerne i kommunene utgjorde fylkestinget sammen med fylkesmannen, og utgiftene ble utliknet på kommunene. Fylkeskommunene hadde heller ikke egen administrasjonssjef før i 1976, de administrative oppgavene ble skjøttet av fylkesmannen, i tillegg til at han var statlig embetsmann. I årene 1975 til 1977 ble den «nye» fylkeskommunen etablert, med direkte valg til fylkestinget, direkte fylkesskatt og egen administrasjonssjef - fylkesrådmannen.  
(Se fylkeskommunenes administrasjonshistorie i artikkelen Fylkeskommune)

### Sammenslåing med Telemark og vedtak om oppdeling
I 1942 slo Nasjonal Samling sammen Vestfold og Buskerud til en felles region de kalte Vest-Viken. Vestfold beholdt navnet til krigens slutt i mai 1945. I 2017 ble navnet aktuelt igjen da det ble foreslått som navn på en ny region bestående av Telemark og Vestfold; men forhandlingsutvalget fra Vestfold fylkeskommune besluttet å droppe et så «belastet» navn.

I 2017 ble Vestfold fylke ble vedtatt slått sammen med Telemark til den nye regionen Vestfold og Telemark fra 2020. Svelvik kommune ble samtidig overført til Drammen. Språkrådet har presisert at Vestfold fortsatt er et geografisk navn og område, uavhengig av fylkeskommuner. Etter vedtak i Vestfold og Telemark fylkesting den 15. februar 2022 og vedtak i Stortinget ble Vestfold og Telemark etablert som to egne fylker igjen fra 1. januar 2024.

## Byene i Vestfold

Langs Vestfoldkysten ligger fem større byer, og to mindre. De fem største er sentra i hver sin kommune. Byer defineres i dag som tettsteder; alle kommuner i Norge er i prinsippet like, selv om de er mer eller mindre urbanisert. Alle kommunene i Vestfold er svært urbaniserte; det betyr at en stor andel av befolkningen bor i tettsteder; dvs steder der det er mindre enn 200 meter mellom husene.  

Nordligst av de fem største byene er Holmestrand som er kjent for sin aluminiumsindustri. Litt lenger sørøst finner vi Horten, i dag mest kjent som fergested og tidligere marinebase. Midt i fylket ligger tettstedet Tønsberg fylkeshovedstad og handelssentrum og et tettsted som ligger i kommunene Tønberg og Færder. Sandefjord var hvalfangerbyen med stor malingfabrikk og ferge til Strømstad. Larvik er kjent for sin bøkeskog, Farris og ferge til Danmark. Stavern og Åsgårdstrand er de to mindre byene som begge er kjent som feriebyer i sommerparadiset Vestfold. Stavern ligger i Larvik kommune og Åsgårdstrand litt i Tønsberg, men mest i Horten kommune. 

Tettstedenes sentrum har alle en historisk bakgrunn som kjøpsteder. Tønsberg regnes som Norges eldste by; den antas å være grunnlagt som kjøpstad på 900-tallet. Larvik ble ladested i 1665, og oppgradert til kjøpstad i 1671. Holmestrand ble ladested i 1744 og kjøpstad i 1752. Åsgårdstrand ble ladested i 1752, men mistet bystatusen i 1965 og fikk bystatus på ny gjennom kommunestyrevedtak i 2009. Sandefjord ble kjøpstad i 1845. Horten ble ladested i 1857 og kjøpstad i 1906. Stavern ble kjøpstad i 1942, men mistet bystatusen i 1988 og fikk bystatus på ny gjennom kommunestyrevedtak i 2010. Bystatus er i dag ute annen betydning enn nettopp status.

## Landbruk

Av Vestfolds totalareal er tyve prosent jordbruksareal. Det er høyest i Norge. Landbruket i Vestfold skaper hvert år verdier for over en milliard kroner.

Nesten samtlige erter som blir dyrket i Norge kommer fra Vestfold, mens femten prosent av de norske jordbærene blir dyrket i dette fylket. Ti prosent av Norges moreller blir modnet i Vestfold.

23 prosent av alt norsk matkorn blir produsert i Vestfold, mens 23 prosent av Norges grønnsaker og tredve prosent av landets økologiske grønnsaker blir produsert i samme fylke.

Poteter, grønnsaker, frukt og bær dekker bare 8 prosent av fylkets areal, men utgjør mer enn halvparten av samlet førstehåndsverdi av planteproduksjonen.

## Natur

På grunn av de klimatiske forholdene nær Oslofjorden, har Vestfold et rikt dyre- og planteliv. I Vestfold er det 110 områder og objekter som er vernet etter naturvernloven. Områdene utgjør til sammen cirka 1,5 prosent av fylkets totale areal. Over halvparten av Vestfold er dekket av skog. Vestfold har en skjærgård med over 500 store og små øyer, med Færder nasjonalpark.

## Geologi
Tvers over Vestfold, fra Horten til Brunlanes, går Raet; som er en rygg av grus og rundslipte steiner – et ra – som isen la igjen etter istiden. Ved Mølen ligger Raet åpent, og her er det også 14 store gravrøyser fra bronsealder eller tidlig jernalder. Området er fredet, og det er ikke lov å ta med seg steiner derfra.

## Klima og vekstforhold
Klimaet i Vestfold er mildt, og her trives treslag som vil ha mye varme. I Larvik finner man Norges største bøkeskog.

## Infrastruktur
### Fly
Fra Torp Sandefjord lufthavn har Vestfold en rekke direkte flyruter til innenlandske og utenlandske destinasjoner.

### Båt- og fergeforbindelser

Fra Vestfold er det flere båt og fergeruter til nabofylkene Buskerud og Østfold, og til nabolandene Sverige og Danmark.

* Fra Tønsberg kan man reise over Oslofjorden til Fredrikstad på 35 min med flybåten, som går fra Husvik til Engelsviken i Fredrikstad.
* Bastø Fosens bilferger trafikkerer ruten Horten - Moss. Dette er Norges mest trafikkerte fergesamband, med avganger fra hvert kvarter til hver time 19 timer i døgnet.
* Color Line har bilferger mellom Sandefjord og den svenske byen Strömstad og mellom Larvik og den danske byen Hirtshals.

### Jernbane
Vestfoldbanen går gjennom hele fylket fra nord til sør og har følgende stoppesteder: Sande, Holmestrand, Skoppum (buss til Horten), Tønsberg, Stokke, Sandefjord, Torp flyplass og Larvik. I nord fortsetter Vestfoldbanen til Drammen, Oslo og Eidsvoll. Mens den i sør fortsetter til Porsgrunn og Skien. Med forbindelse videre med Bratsbergbanen til Nordagutu (Sørlandsbanen) og Notodden.

### Bussruter
* Bussrutene som forbinder Sørlandet med hovedstaden stopper i Vestfold; hovedstoppested er Fokserød ved Torp flyplass. Disse rutene kan kun benyttes fra Vestfold til Grenland eller Sørlandet. Vy express rute VY190 Sørlandsekspressen og Konkurrenten.no går til Kristiansand og fortsetter til Stavanger.
* Vestfold Kollektivtrafikk har bussruter regionalt og lokalt i fylket.

## Kommuner
Fra 1. januar 2024 er Vestfold inndelt i 6 kommuner:

## Største tettsteder
Største tettsteder i Vestfold, rangert etter innbyggertall per  (kommune i parentes):

* Tønsberg –  (Tønsberg  og Færder )
* Sandefjord –  (Sandefjord)
* Larvik –  (Larvik)
* Horten –  (Horten)
* Holmestrand –  (Holmestrand)
* Stavern –  (Larvik)
* Stokke –  (Sandefjord)
* Vear –  (Tønsberg)
* Selvik –  (Holmestrand)
* Åsgårdstrand –  (Horten  og Tønsberg )
* Tjøme –  (Færder)
* Sem –  (Tønsberg  og Sandefjord )
* Gullhaug –  (Holmestrand)
* Andebu –  (Sandefjord)
* Revetal/Bergsåsen –  (Tønsberg)
* Sande –  (Holmestrand)
* Melsomvik –  (Sandefjord)

For en komplett oversikt over alle tettstedene i fylket, se artikkelen Tettsteder i Vestfold.

## Administrative inndelinger

### Nåværende inndelinger og daværende inndelinger frem til 2020

#### Regionråd

Av de 6 kommunene i fylket er Holmestrand den eneste kommunen i et regionråd.

Drammensregionen IPR: Holmestrand (Lier, Drammen og Øvre Eiker i Buskerud

*Tidligere regioner
* 

Vestfold fylkeskommune hadde regionrådssamarbeid på fylkesnivå med Buskerud og Telemark fram til årsskiftet 2007/08.

#### Næringsregioner

Vestfold består av næringsregionene
* 
* 
* 

#### Prostier

Prostiene i Vestfold ligger under Tunsberg bispedømme i Den norske kirke:
* 
* 
* 
* 

#### Tingretter

Vestfold er i dag samlet som en tingrett under Agder lagmannsrett:

Nåværende tingretter
*Vestfold tingrett: Alle kommuner i fylket
*Tidligere tingretter
* 
* 
* 
* 

#### Politidistrikter

Vestfold fylke hadde to politidistrikter fra 2002 til 2016:
* 
* 

Den 1. januar 2016 ble de to politidistriktene slått sammen med Søndre Buskerud politidistrikt og Telemark politidistrikt til Sør-Øst politidistrikt

#### Helsedistrikter
Hele Vestfold fylke er en del av Sykehuset i Vestfold HF, som igjen er en del av Helse Sør-Øst RHF.

#### Veidistrikter
Hele Vestfold fylke var en del av Vestfold veidistrikt, som er en del av Veiregion Sør.

### Tidligere inndelinger
#### Tidligere fogderier

Tidligere fogderier
* 
* 
*Larvik og Sandefjord*

## Politikk
### Fylkestinget 2024–2027
Fylkeskommunen er styrt etter formannskapsmodellen. Fylkestinget har 41 representanter i inneværende valgperiode.

Anne Strømøy (H) er fylkesordfører og Ellen Eriksen (FrP) er fylkesvaraordfører.

### Stortingsrepresentanter
Selv om fylkeskommunen ble sammenslått med Telemark i 2020, bestod Vestfold som valgkrets i stortingsvalget i 2021. Vestfold har syv stortingsrepresentanter i perioden perioden 2021–2025:

Se også Stortingsvalget 2021 i Vestfold.

**Historisk representasjon på Stortinget fra Vestfold siden 1977:**

### Partioppslutning
**Historisk prosentvis partioppslutning ved stortingsvalg i Vestfold siden 1973:**

Fet skrift markerer blokkene (Venstresiden Ap+SV. Sentrum KrF+V+Sp. Høyresiden H+Frp). M = Antall mandater innvalgt på Stortinget.

## Turisme
Vestfold mottar massiv sommerturisme i sommerhalvåret. Slottsfjelltårnet og Verdens ende regnes ofte som de to mest besøkte turistattraksjonene i fylket. I tillegg er også skjærgårdene og strendene store trekkplastre. Tønsberg sentrum, Tjøme, Stavern, Nevlunghavn, Ula og Åsgårdstrand regnes ofte som «de 6 store» feriestedene i Vestfold fylke. Det er her de fleste sommerturistene bosetter seg når de er på ferie i Vestfold. Blant byene i fylket er Tønsberg og Stavern de to mest populære feriebyene, og de konkurrerer ofte årlig om hvem av dem som er størst på turisme dette året. Sandefjord og Åsgårdstrand ligger ofte på 3. og 4. plass, de mottar også svært mange sommerturister, men noe mindre enn Tønsberg og Stavern. Hytter og fritidsboliger er også svært dominerende i Vestfold fylke, og de områdene i fylket med mest konsentrasjon av hytter og fritidsboliger er bl.a. hele Færder kommune, Husøy i Tønsberg kommune, Melsomvik i Sandefjord kommune, og Ula og Brunlanes i Larvik kommune.

### Severdigheter
#### Larvik
 
* Bøkeskogen
* Stavern
* Fredriksvern
* Minnehallen
* Herregården (Larvik)
* Larvik Museum
* Fritzøehus

#### [[Horten]]
* Borrehaugene
* Løvøy kapell
* Marinemuseet
* Preus museum
* Borre kirke
* Tordenskjoldeika
* Midgard vikingsenter

#### [[Tønsberg]] og [[Færder kommune|Færder]]
 
* Slottsfjellet
* Oseberghaugen
* Haugar
* Sem kirke
* Slottsfjellmuseet
* Haugar Vestfold kunstmuseum
* Nordbyen
* Verdens ende
* Herkelås
* Tjøme kirke
* Færder nasjonalpark
* Besøksenter våtmark Ilene

#### [[Sandefjord]]

* Hvalfangstmuseet
* Sjøfartsmuseet
* Sandefjord kirke
* Sandar kirke
* Gokstadhaugen
* Haugenfeltet
* Høyjord stavkirke
* Istrehågan

## Se også
* Liste over fylkesordførere i Vestfold
* Viken
* Distrikter i Norge

### Kultur
* Vestfold Festspillene
* Litteraturuka i Vestfold

## Referanser


## Eksterne lenker

*  Reiseguide for Vestfold
*  Vestregionsamarbeidet – et samarbeidsorgan for 15 kommuner vest for Oslo. Nettstedet ble sist oppdatert 2. oktober 2018

### Historie og kultur
*  Vestfoldarkivet oppbevarer historiske privatarkiv og fylkeskommunale arkiv
*  Lokalhistoriske tekster om Vestfold 
*  Om historisk kystkultur i Vestfold 
*  Om litteraturen i Vestfold
*  Bygde- og kirkebøker fra Vestfold
*  Vestfoldmuseene IKS